《题干越亭送石秘校诗后》
宋代·张挺卿

宛陵梅夫子，才名冠当世。欧苏与并驱，时称天下士。

哲人去已久，手泽见英气。可慕不可攀，悠悠千古意。

行义鲁臧孙，流芳垂后裔。今遇叔章君，箕裘元不坠。

作者简介：张挺卿（一○二四～一○六五），字斯立，扬州（今属江苏）人。仁宗嘉祐四年（一○五九）进士，补遂州司理参军，徙知颍州万寿县。英宗治平二年（一○六五）举贤良方正，未及试而卒，年四十二。事见《苏魏公集》卷五八《颍州万寿县令张君墓志铭》。